## Odluka o davanju koncesije za osnivanje Krapinsko-zagorske slobodne zone d.d., Krapina

### NN 45/1997 (29.4.1997.), Odluka o davanju koncesije za osnivanje Krapinsko-zagorske slobodne zone d.d., Krapina

# VLADA REPUBLIKE HRVATSKE

Na temelju članka 5. Zakona o slobodnim zonama ("Narodne novine," broj
44/96) i provedenog javnog natječaja Vlada Republike Hrvatske je na sjednici
održanoj 24. travnja 1997. godinie donijela

## **ODLUKU**

### **O DAVANJU KONCESIJE ZA OSNIVANJE KRAPINSKO-ZAGORSKE SLOBODNE ZONE D.D., KRAPINA**

I.

Na temelju javnog natječaja objavljenog u "Narodnim novinama" broj 5/97
Vlada Republike Hrvatske (dalje u tekstu: davatelj koncesije) na prijedlog
Ministarstva gospodarstva, klasa: 413-01/97-02/18, od 3. travnja 1997.
godine po pribavljenom mišljenju Grada Krapine, te Državne uprave za zaštitu
okoliša, sukladno članku 5. stavku 2. i 4. i članku 9. stavku 1. Zakona
o slobodnim zonama daje koncesiju Društvu "Krapinsko-zagorska slobodna
zona" proizvodnja, usluge, trgovina i posredovanje, d.d. Krapina, F. Galovića
15 (dalje u tekstu: korisnik koncesije) za osnivanje Krapinsko-zagorske
slobodne zone.

II.

Područje slobodne zone koja je predmet ove Odluke obuhvaća južni dio
gospodarske zone Krapina, a čine ga dva odvojena dijela i to:

1. Južna zona na k.o. Krapina - Grad kč. br. 4114 i

2. Južna zona na k.o. Krapina - Grad kč. br. 2835, 3012, 3351, 3352,
3353, 3354, 3355, 3356, 3357, 3358, 3359, 3360, 3361, 4123/3, 4130, 4131,
4132, 4133, 4134, 4136, 4137, 4138, 4139, 4142, 4143, 4148, 4123/1, 4123/2.

III.

Koncesija se daje u svrhu obavljanja proizvodnje roba, oplemenjivanja
robe, trgovine na veliko, posredovanja u trgovini, pružanja usluga, bankarskih
i drugih novčanih poslova i usluga osiguranja i reosiguranja imovine i
osoba.

IV.

Korisnik koncesije se obvezuje da će u roku od 12 mjeseci od dana donošenja
ove Odluke osigurati uvjete za početak rada slobodne zone.

V.

Davatelj koncesije daje koncesiju iz točke I. ove Odluke na vremensko
razdoblje od 25 godina, računajući od dana sklapanja Ugovora o koncesiji.

VI.

Korisnik koncesije se obvezuje da će uredno plaćati godišnju naknadu
za koncesiju u iznosu od 2% ukupnog prihoda koji ostvari u poslovanju s
korisnicima u slobodnoj zoni.

Navedena naknada uplaćuje se dva puta godišnje, najkasnije do 31. ožujka
i 30. rujna tekuće godine, i to 50% u korist proračuna Republike Hrvatske
i 50% u korist Grada Krapine.

VII.

Korisniku koncesije utvrđuje se plaćanje godišnje naknade za koncesiju
u iznosu od 1% ukupnog prihoda koji ostvari u poslovanju s korisnicima
u slobodnoj zoni u prvih pet godina poslovanja.

VIII.

Na temelju ove Odluke ovlašćuje se Ministarstvo gospodarstva da sklopi
Ugovor o koncesiji iz točke I. ove Odluke kojim će se detaljno utvrditi
ovlaštenje davatelja koncesije, te prava i obveze korisnika koncesije.

IX.

Ako korisnik koncesije u roku od 30 dana od dana donošenja ove Odluke
ne potpiše Ugovor o koncesiji, gubi sva prava određena ovom Odlukom.

X.

Ova Odluka stupa na snagu danom donošenja, a objavit će se u "Narodnim
novinama."

Klasa: 413-01/97-01/02
Urbroj: 5030115-97-1
Zagreb, 24. travnja 1997.

Predsjednik
**mr. Zlatko Mateša,** v. r.

Odluka, NN 45/1997-654